ນະໂຍບາຍຂອງສະຫະລັດກັບຈີນ ກຳລັງມີຮູບຮ່າງອອກມາ ກ່ອນໜ້າກອງປະຊຸມກັບບັນດາຜູ້ນຳຂອງເອເຊຍ 
ປະທານາທິບໍດີ ໄບເດັນ ໄດ້ເນັ້ນໜັກວ່າ ວໍຊິງຕັນ ແລະປັກກິ່ງ ຕ້ອງໄດ້ຈັດຕັ້ງ “ສິ່ງປ້ອງກັນ” ເພື່ອຫຼີກລ່ຽງບັນຫາຂັດແຍ້ງທີ່ບໍ່ປະສົງ ໃນຂະນະດຽວກໍຄຸ້ມຄອງການແຂ່ງຂັນ ໃນດ້ານພະລັງອຳນາດທີ່ຍິ່ງໃຫຍ່ກັບຈີນ.
ສະຫະລັດ ວາງແຜນທີ່ຈະຮ່າງນະໂຍບາຍຂອງຕົນ ຕໍ່ຈີນ ໃຫ້ຄົບຖ້ວນຫຼາຍຂຶ້ນ ກ່ອນໜ້າກອງປະຊຸມລະດັບສູງຫຼາຍຮອບກັບບັນດາຜູ້ນຳຂອງເອເຊຍ ແລະເປັນການປະຊຸມແບບເຊິ່ງໜ້າ ລະຫວ່າງຫົວໜ້າກະຊວງປ້ອງກັນປະເທດສະຫະລັດ ແລະຈີນ ໃນເດືອນມິຖຸນານີ້ ລັດຖະມົນຕີການຕ່າງປະເທດ ແອນໂທນີ ບລິງເກັນ ຄາດໝາຍວ່າ ຈະກ່າວຖະ ແຫລງ ກ່ຽວກັບນະໂຍບາຍທີ່ສຳຄັນດັ່ງກ່າວ ໂດຍສະຫລຸບແນວທາງ ໃນດ້ານສາຍສຳພັນກັບລັດຖະບານກັບຈີນ ໃນອາທິດນີ້ ການກ່າວຖະແຫລງນັ້ນ ໄດ້ຖືກເລື່ອນອອກໄປຫຼັງຈາກທີ່ທ່ານລັດຖະມົນຕີ ໄດ້ກວດພົບເປັນບວກສຳລັບໂຄວິດ-19 ໃນວັນພຸດທີ່ຜ່ານມານີ້ ນະໂຍບາຍຂອງສະຫະລັດຕໍ່ຈີນ ເປັນໄປໄດ້ສູງວ່າ ຈະເປັນສ່ວນນຶ່ງຂອງກອງປະຊຸມສຸດຍອດ ລະຫວ່າງສະຫະລັດແລະອາຊຽນ ໃນອາທິດໜ້ານີ້ ຢູ່ທີ່ນະ ຄອນຫຼວງວໍຊິງຕັນ ພ້ອມດ້ວຍ ກອງປະຊຸມສຸດຍອດກຸ່ມຄວດ ໃນທ້າຍເດືອນນີ້ ຢູ່ໃນນະຄອນຫຼວງໂຕກຽວ ບ່ອນທີ່ປະທານາທິບໍດີ ໂຈ ໄບເດັນ ຈະພົບປະກັບບັນດາຄູ່ຕຳແໜ່ງຂອງທ່ານ ຈາກອອສເຕຣເລຍ ອິນເດຍ ແລະຍີ່ປຸ່ນ ປະທານາທິບໍດີ ໄບເດັນ ໄດ້ເນັ້ນໜັກວ່າ ວໍຊິງຕັນ ແລະປັກກິ່ງ ຕ້ອງໄດ້ຈັດຕັ້ງ “ສິ່ງປ້ອງກັນ” ເພື່ອຫຼີກລ່ຽງບັນຫາຂັດແຍ້ງທີ່ບໍ່ປະສົງ ໃນຂະນະດຽວກໍຄຸ້ມຄອງການແຂ່ງຂັນ ໃນດ້ານພະລັງອຳນາດທີ່ຍິ່ງໃຫຍ່ກັບຈີນ ຄວາມຄາດໝາຍທັງຫຼາຍເຫຼົ່ານັ້ນ ຈະເປັນຫົວຂໍ້ຂອງການເຈລະຈາລະຫວ່າງຫົວໜ້າກະຊວງປ້ອງກັນປະເທດ ຈາກສະຫະລັດ ແລະຈີນ ໃນລະຫວ່າງອັນທີ່ເອີ້ນວ່າ Shangri-La Dialogue ຫຼື ການສົນທະນາປຶກສາຫາລືໃນສິງກະໂປ ຊຶ່ງເປັນກອງປະຊຸມສຸດຍອດດ້ານຄວາມໝັ້ນຄົງຂອງເອເຊຍ ການສົນທະນາປຶກສາຫາລື ປະຈຳປີນີ້ ຈະຖືກຈັດຂຶ້ນໃນເດືອນມິຖຸນາ ແຕ່ວັນທີ 10 ຫາ 12 ມັນໄດ້ຖືກຈັດຂຶ້ນຄັ້ງຫລ້າສຸດ ໃນປີ 2019 ແລະໄດ້ຖືກຍົກເລີກໃນປີຕໍ່ໆມາ ຍ້ອນການລະບາດຂອງໂຄວິດ-19 ລັດຖະມົນຕີກະຊວງປ້ອງກັນປະເທດສະຫະລັດ ລອຍ ອອສຕິນ ໄດ້ກ່າວຕໍ່ຄະ ນະກຳມະການຈັດສັນງົບປະມານຂອງສະພາສູງ ໃນວັນອັງຄານຜ່ານມານີ້ ວ່າ ທ່ານຫວັງວ່າ ກອງປະຊຸມກັບລັດຖະມົນຕີປ້ອງກັນປະເທດຂອງຈີນ ທ່ານເຫວຍ ເຟັງເຫ ຈະສາມາດ “ສົ່ງເສີມຄວາມໝັ້ນຄົງແລະສະຖຽນລະພາບຢູ່ໃນຂົງເຂດ ” ທ່ານອອສຕິນ ໄດ້ເວົ້າວ່າ “ພວກເຮົາທັງສອງ ຮັບຮູ້ເຖິງຄວາມສຳຄັນຂອງການສົນທະນາປຶກສາຫາລື ແລະຮັກສາຊ່ອງທາງການສື່ສານໃຫ້ເປີດໄວ້ ” ທ່ານກ່າວຕື່ມວ່າ “ຂ້າພະເຈົ້າຍິນດີອີກຄັ້ງນຶ່ງ ທີ່ຈະພົວພັນກັບທ່ານ ໃນອະນາຄົດ--ໃນອະ ນາຄົດທີ່ບໍ່ໄກຈາກນີ້ ” [[  ]]